
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 375 (1) 

Μετατροπή της Ανωτέρας Κρατικής Σχολής Αδελφών Νοσοκόμων 

Θεσσαλονίκης σε Μέση Τεχνική Επαγγελματική Νοσηλευτική 

Σχολή στο Νομαρχιακό Γενικό Νοσοκομείο Θεσσαλονίκης (ΚΕ¬ 
ΝΤΡΙΚΟ) και έγκριση του Οργανισμού αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη: 

Του άρθρου 6 παρ. 1 β' του Ν. 1579/85 «Ρυθμίσεις για την εφαρ¬ 
μογή και ανάπτυξη του Εθνικού Συστήματος Υγείας και άλλες διατά¬ 
ξεις» (Φ.Ε.Κ. 217/85 τ. Ά). 

2. Τη γνώμη του Δ.Σ. της Σχολής που διατυπώθηκε στο πρακτικό 
της 3/14.3.88 συνεδρίασής του. 

3. Τη γνώμη του Διοικητικού Συμβουλίου του Νοσοκομείου που δια¬ 
τυπώθηκε στο Πρακτικό της 15/12.5.88 Συνεδρίασής του. 

4. Το γεγονός ότι δεν συγκροτήθηκε ΠΕΣΥ. 

5. Την Υ. 1140/1051173/1390/10.7.90 (Β' 420) κοινή από¬ 
φαση Πρωθυπουργού και Υπουργού Οικονομικών «Ανάθεση αρμοδιο¬ 
τήτων στον Υφυπουργό Οικονομικών». 

6. Η Υ 1059/3.5.90 (ΦΕΚ. Β' 295/90) κοινή απόφαση Πρωθυ¬ 
πουργού και Υπουργού «Ανάθεση αρμοδιοτήτων στον Αναπληρωτή 
Υπουργό Υγείας, Πρόνοιας και Κοινωνικών Ασφαλίσεων». 

7. Η Η/2871/30.4.90 (ΦΕΚ. 296/Β/4.5.90) κοινή απόφαση 
«Ανάθεση αρμοδιοτήτων στους Υφυπουργούς Εθνικής Παιδείας και 
θρησκευμάτων». 

8. Τις υπ’ αριθ. 200/89 και 435/90 γνωμοδοτήσεις του Συμβου¬ 
λίου της Επικράτειας, με πρόταση του Υπουργού Προεδρίας της Κυβέρ- 
νησης, του Αναπληρωτή Υπουργό Υγείας, Πρόνοιας και Κοινωνικών 
Ασφαλίσεων και των Υφυπουργών Εθνικής Παιδείας και Θρησκευμά¬ 
των και Οικονομικών, αποφασίζουμε: 

Άρθρο 1 
Μετατροπή 

Η Ανωτέρω Κρατική Σχολή Αδελφών Νοσοκόμων Θεσσαλονίκης με- 
τατρέπεται σε Μέση Τεχνική Επαγγελματική Νοσηλευτική Σχολή 
(Μ.Τ.Ε.Ν.Σ.) διετούς φοίτησης χωρίς οικοτροφείο αποτελούσα παράρ¬ 


τημα του Νομαρχιακού Γενικού Νοσ/μείου Θεσσαλονίκης (ΚΕ¬ 
ΝΤΡΙΚΟ) που τελεί υπό την εποπτεία και τον έλεγχο του Υπουργού 
Υγείας, Πρόνοιας και Κοινωνικών Ασφαλίσεων, σύμφωνα με τις διατά¬ 
ξεις του Ν.Δ. 638/1948 (ΦΕΚ. 124Α), του Ν. 1566/85 (ΦΕΚ. 
167Α)καιτουΝ. 1579/85 (ΦΕΚ. 217Α) από τις οποίες διέπεται. 

Άρθρο 2 
Σκοπός 

Σκοπός της Σχολής είναι να προετοιμάζει στα πλαίσια θεωρητικής 
και πρακτικής εκπαίδευσης Νοσηλευτικό προσωπικό μέσης βαθμίδας 
ικάνό να παρέχει νοσηλευτικές υπηρεσίες στους χώρους άσκησης του νο¬ 
σηλευτικού επαγγέλματος., ' 

Άρθρο 3 

Αριθμός Μαθητών 

Οι μαθητές σε κάθε τάξη ή τμήμα της Σχολής δεν μπορούν να υπερ¬ 
βαίνουν τους τριάντα πέντε (35). Τάξεις με μαθητές περισσότερους από 
τριάντα πέντε (35) διαιρούνται σε τμήματα (άρθρα 9 παρ. 8 και 5 παρ. 
10 του Ν. 1566/85). 

Άρθρο 4 

Διοίκηση - Αρμοδιότητες Δ.Σ. 

1. Η Σχολή διοικείται από το Διοικητικό Συμβούλιο του Νομαρχια¬ 
κού Γενικού Νοσοκομείου (ΚΕΝΤΡΙΚΟ) Θεσσαλονίκης στο οποίο υπά¬ 
γεται. 

2. Το Δ.Σ. έχει και τις εξής αρμοδιότητες αναφορικά με την οργά¬ 
νωση και λειτουργία της Σχολής. 

α) Συντάσσει και υποβάλλει προς έγκριση τον κανομισμό της Σχολής, 
όπως και κάθε τροποποίηση ή συμπλήρωση αυτού στα Υπουργεία Προ- 
• εδρίας της Κυβέρνησης, Οικονομικών, Εθνικής Παιδείας και Θρησκευ¬ 
μάτων και Υγείας, Πρόνοιας και Κοινωνικών Ασφαλίσεων, μετά από ει¬ 
σήγηση της Δ/νσης. 

β) Αποφασίζει για κάθε θέμα που αφορά την κατάσταση του προσω¬ 
πικού της Σχολής και ασκεί την πειθαρχική εξουσία επ’ αυτού, σύμφωνα 
με τις διατάξεις του Π.Δ. 611/77 ειδικότερα δε με τις κάθε φορά ισχύ- 
ουσες διατάξεις. 

γ) Εισηγείται για έγκριση στο Υπουργείο Υγείας, Πρόνοιας και Κοι¬ 
νωνικών Ασφαλίσεων μετά από εισήγησητης Δ/νσης τον αριθμό των 
Μαθητών που θα εισαχθούν στη Σχολή, κάθε σχολικό έτος. 

δ) Διαχειρίζεται εν γένει την περιουσία και τους πόρους της Σχολής 
με τα αρμόδια όργανά της. 

ε) Εγκρίνει κατ’ αρχή το αφορών στη σχολή κονδύλιο του προϋπολο¬ 
γισμού του Νοσοκομείου τρεις (3) τουλάχιστον μήνες πριν από τη λήξη 
του οικονομικού έτους, και υποβάλλει αυτό μαζί με τον προϋπολογισμό 
του νοσοκομείου στην οικεία Νομαρχία για έγκριση. 

στ) α. Εγκρίνει τον Ισολογισμό και απολογισμό για το κονδύλιο που 
αφορά τη σχολή του λήξαντος έτους και υποβάλλει αυτούς μαζί με τα 
λοιπά στοιχεία του Νοσοκομείου στην Νομαρχία μέσα σε τρεις μήνες 
από τη λήξη του οικονομικού έτους που αναφέρεται ο απολογισμός. 

β. Αντίγραφο του απολογισμού μαζί με όλα τα σχετικά λογιστικά 
στοιχεία διαβιβάζει και στο ελεγκτικό συνέδριο. 

ζ) Αποφασίζει τα περί της αποδοχής ή μη των υπέρ της Σχολής αφιε- 
μένων κληρονομιών, κληροδοσιών δωρεών και εισφορών. 

η) Αποφασίζει σύμφωνα με τις κάθε φορά ισχύουσες διατάζεις περί 
ανεγέρσεως ή καταδαφίαεως οικοδομών, περί αγοράς και πωλήσεως 
κινητών, ακινήτων και χρεωγράφων, περί τοποθετήσεως κεφαλαίων, 
περί συνάψεως δανείων πάσης φϋσεως δικαιούμενο να παράσχει προς 
ασφάλεια αυτών υποθήκη επί ακινήτων της Σχολής, όπως και περί δια- 
θέσεως της κινητής ή ακίνητης περιουσίας της Σχολής. 

Η περί υποθήκης ακινήτων και η περί διαθέσεως περιουσίας της Σχο¬ 
λής απόφαση λαμβάνεται δια πλειοψηφίας των (2/3) του συνόλου των 
μελών του. 

3. Στις συνεδριάσεις του Διοικητικού Συμβουλίου παρίσταται ο Διευ¬ 
θυντής της Σχολής χωρίς ψήφο και εισηγείται για τα θέματα που αφο¬ 
ρούν τη Σχολή. 

4. Οι περί της Σχολής αποφάσεις του Διοικητικού Συμβουλίου ανα¬ 
κοινώνονται στο Διευθυντή της Σχολής δια κοινοποιήσεως αποσπάσμα¬ 
τος των σχετικών πρακτικών και είναι αμέσως εκτελεστές. 

Άρθρον 5 

Αρμοδιότητες του Προέδρου του Δ.Σ. 

Ο Πρόεδρος του Δ.Σ. του Νοσοκομείου έχει τις εξής αρμοδιότητες: 

1. Εκπροσωπεί τη Σχολή στις δικαστικές και εξώδικες υποθέσεις 
της, διορίζει του δικαστικούς πληρεξουσίους. 

2. Καταρτίζει με τον Διευθυντή την ημερησία διάταξη, των θεμάτων 
που είναι για συζήτηση. 

Στην ημερησία διάταξη περιέχονται περιληπτικά τα θέματα που θα 
συζητηθούν. 

3. Υπογράφει με τον Διευθυντή, τις σχετικές επιταγές και τα εντάλ¬ 
ματα πληρωμών, καθώς και τα έγγ'ραφα για τα οποία δεν έχουν εξου¬ 
σιοδοτηθεί γι’ αυτό ο Διευθυντής ή οι προϊστάμενοι των τμημάτων. 

4. Ασκεί στο προσωπικό της σχολής τις αρμοδιότητες πού του παρέ¬ 
χουν οι σχετικοί νόμοι ή άλλες κανονιστικές διοικητικές πράξεις και συ¬ 
ντάσσει τις υπηρεσιακές εκθέσεις του Διευθυντή της Σχολής. 

5. Εκπροσωπεί τη σχολή ενώπιον πάσης δικαστικής, διοικητικής ή 
άλλης αρχής ως και στις συναλλαγές αυτής, σε περίπτωση δε που απου¬ 
σιάζει ή κωλύεται, αναπληρώνεται από τον Αντιπρόεδρο ή μέλος του 
Δ.Σ. το οποίο ορίζεται από αυτό. 

Άρθρο 6 

Διεύθυνση - Ώρες εργασίας 

Όργανα Διεύθυνσης της Σχολής είνναι ο Διευθυντής, ο Υποδιευθυ¬ 
ντής και ο σύλλογος των διδασκόντων (παρ. 1 άρθρου 11 Ν. 1566/ 
85). 

1. Διευθυντής και Υποδιευθυντής ορίζεται εκπαιδευτικός των κλά¬ 
δων: ΠΕ14 Εκπαιδευτικός ή ΠΕ17 Εκπαιδευτικός ή ΠΕ18 Εκπαιδευ¬ 
τικός. 

2. Σύλλογος Διδασκόντων 

α. Ο Σύλλογος Διδασκόντων της σχολής αποτελείται, από όλους τους 
με πλήρη διδακτική απασχόληση, διδάσκοντες στη Σχολή με οποιαδή¬ 
ποτε σχέση εργασίας και έχει ως Πρόεδρο το Διευθυντή της Σχολής. Το 
ωρομίσθιο διδακτικό προσωπικό με μειωμένο ωράριο διδασκαλίας, με¬ 
τέχει στο Σύλλογο όταν στις συνεδριάσεις του εξετάζονται, θέματα της 
αρμοδιότητάς του. Όταν στις συνεδριάσεις του συλλόγου εξετάζονται ει¬ 
δικά θέματα μαθητών μετέχουν με δικαίωμα λόγου και δύο εκπρόσω¬ 
ποί τους που ορίζονται από το Διοικητικό Συμβούλιο των Μαθητικών 
Κοινοτήτων. 

β. Ο Σύλλογος των Διδασκόντων συνεδριάζει, ύστερα από πρό¬ 
σκληση του Προέδρου του τακτικά τουλάχιστο μία φορά πριν από την 
.έναρξη των μαθημάτων ή μία φορά στο τέλος κάθε τριμήνου και έκτα¬ 
κτα, όταν το κρίνει σκόπιμο ο Πρόεδρος ή το ζητήσει εγγράφως για συ¬ 
γκεκριμένα θέματα τουλάχιστο, το ένα τρίτο των μελών του. Οι συνε¬ 
δριάσεις γίνονται, μέσα στο ωράριο εργασίας και σε καμμιά περίπτωση 
σε ώρες διδασκαλίας των μαθημάτων. 

γ. Ο Σύλλογος Διδασκόντων αποτελεί συλλογικό όργανο, για τη χά¬ 
ραξη κατευθύνσεων, για την καλύτερη εφαρμογή της εκπαίδευσης και 
την καλύτερη λειτουργεία της Σχολής. 

Έχει την ευθύνη, για την εφαρμογή του ωρολογίου και αναλυτικού 
Προγράμματος την υγεία και προστασία των μαθητών, την καθαριό¬ 
τητα των σχολικών χώρων και την οργάνωση της σχολικής ζωής. Ιε¬ 
ραρχεί τις σχολικές ανάγκες και φροντίζει για την αντιμετώπισή τους. 
Αξιοποιεί τις δυνατότητες συνεργασίας, ανάμεσα στο διδακτικό προσω¬ 
πικό και τους κοινωνικούς φορείς του τόπου (άρθρο 11 ΣΤ τουιΝ. 
1566/85). 


δ) Ο Δ/ντής, ο Υποδιευθυντής και ο Σύλλογος διδασκόντων έχουν 
εκπαιδευτικά καθήκοντα. 

3. Ώρες εργασίας μόνιμου Εκπαιδευτικού Προσωπικού: 

α. Οι ώρες εβδομαδιαίας διδασκαλίας και διαξαγωγής πρακτικών 
ασκήσεων από το εκπαιδευτικό προσωπικό της Σχολής, ορίζονται ως 

εξής: 

α.α.) Διευθυντής, ώρες δέκα (10) όταν η Σχολή λειτουργεί με 1 ή 2 
τμήματα, 8 από 3-5, 7 από 6-9, 5 από 10-12 και 3 όταν λειτουργούν 
με περισσότερα από 12 τμήματα τάξεων. 

β.β.) Υποδιευθυντής, ώρες δέκα τέσσερις (14). 

γ.γ.) Καθηγητές, ώρες είκοσι μία (21), αν έχουν έως έξι έτη υπη¬ 
ρεσίας, ώρες δέκα εννέα (19), αν έχουν από έξι μέχρι δώδεκα έτη υπη¬ 
ρεσίας και ώρες δέκα οκτώ (18), αν έχουν πάνω από δώδεκα έτη υπη¬ 
ρεσίας. 

β. Διδασκαλία με μειωμένο ωράριο δεν επιτρέπεται, εκτός εάν η συ¬ 
μπλήρωσή του δεν είναι αντικειμενικά δυνατή οπότε τούτο θα συμπλη¬ 
ρωθεί με διοικητική εργασία. 

γ. Όλο το εκπαιδευτικό προσωπικό της Σχολής παραμένει υποχρεω¬ 
τικά στη Σχολή στις εργάσιμες ημέρες, πέρα από τις ώρες διδασκαλίας, 
για την προσφορά και άλλων υπηρεσιών που συνδέονται με το γενικό¬ 
τερο εκπαιδευτικό έργο, όπως συμμετοχή σε γιορταστικές, αθλητικές 
και πολιτιστικές εκδηλώσεις, ενημέρωση των γονέων και κηδεμόνων, 
τήρηση βιβλίων της Σχολής και εκτέλεση διοικητικών εργασιών. Κάθε 
εκπαιδευτικός παραμένει υποχρεωτικά στη Σχολή, στις εργάσιμες ημέ¬ 
ρες πέρα από τις ώρες διδασκαλίας, για την εκτέλεση συγκεκριμένου έρ¬ 
γου, που του έχει ανατεθεί, όχι όμως πέρα από έξι (6) ώρες την ημέρα ή 
τριάντα (30) ώρες την εβδομάδα, με την επιφύλαξη της παραγράφου 2 
εδαφ. β του παρόντος άρθρου. Από τις πρόσθετες αυτές υπηρεσίες απαλ¬ 
λάσσονται οι μητέρες παιδιών μέχρι δύο ετών. 

δ. Οι παραπάνω διατάξεις εφαρμόζονται ανάλογα και για το εκπαι¬ 
δευτικό προσωπικό που είναι απεσπασμένο στη Σχολή ή υπηρετεί με 
σχέση εργασίας Ιδιωτικού Δικαίου. 

Άρθρο 7. 

Αλληλογραφία. 

Η Σχολή τηρεί δικό της πρωτόκολλο και αλληλογραφεί απ’ ευθείας 
με κάθε Νομικό ή Φυσικό Πρόσωπο. 

Άρθρο 8. 

Πόροι - Δαπάνες. 

1. Πόροι του Νοσοκομείου που διατίθενται αποκλειστικά για τη 
Σχολή είναι: 

α) Οί υπέρ αυτής κληρονομιές, κληροδοσίες, δωρεές εν ζωή και αιτίά 
θανάτου, καθώς και πάσης φύσης επιχορηγήσεις νομικών ή φυσικών 
προσώπων. 

β) Τα έσοδα από τόκους, τοκομερίδια, μερίσματα, μισθώματα, εκ¬ 
ποίηση ακινήτων ή κινητών της περιουσίας αυτού. 

γ) Κάθε άλλο έσοδο. Σε περίπτωση διαλύσεως της Σχολής το τυχόν 
κεφάλαιο που θα βρεθεί, περιέχεται στο Νοσοκομείο, στο οποίο υπάγε¬ 
ται η Σχολή. 

Ως προς τα υπέρ του Νοσ/μείου για τη Σχολή δωρούμενα ή καταλει- 
πόμενα, εφαρμόζονται οι διατάξεις του άρθρου 109 του Συντάγμα¬ 
τος. 

2. Τα περιουσιακά στοιχεία της Ανωτέρας Σχολής περιέχονται στην 
εκ μετατροπής Μ.Τ.Ε.Ν.Σ. 

3. Όλες οι δαπάνες λειτουργίας και συντηρήσεως της Σχολής, όπως 
και η μισθοδοσία του διδακτικού και λοιπού προσωπικού αυτής, βαρύ¬ 
νουν τον προϋπολογισμό του Νοσοκομείου στον οποίο εγγράφονται κάθε 
χρόνο για το σκοπό αυτός πιστώσεις σε ιδιαίτερο φορέα και κωδικούς 
αριθμούς (άρθρο 6, παράγρ. 2 του Ν. 1579/85 Φ.Ε.Κ. 217/ 
23.12.85 τ.Α’). 

Άρθρο 9 

Βασική διάρθρωση Υπηρεσιών 

Οι υπηρεσίες της σχολής αποτελούν, Διεύθυνση συγκροτούμενη όπως 
παρακάτω: 

α) Τμήμα Σπουδών. 

β) Τμήμα Διοικητικών και Οικονομικών Υποθέσεων. 

Άρθρο 10 

Αρμοδιότητες της Διεύθυνσης 

Η αρμοδιότητα της Διεύθυνσης αναφέρεται, στα πιο κάτω θέματα 
που κατανέμονται, μεταξύ των Τμημάτων όπως παρακάτω: 

α) Τμήμα Σπουδών: Κάθε θέμα που αναφέρεται στην εκπαίδευση 
των μαθητών και την εφαρμογή των εγκεκριμένων προγραμμάτων εκ- 
παιδεύσεως και πρακτικής άσκησης. 

β) Τμήμα Διοικητικών και Οικονομικών υποθέσεων: Θέματα οικονο¬ 
μικά, διαχειριστικά, διαδικασίες προμηθειών, γραμματειακές ανάγκες, 
ανάγκες λειτουργίας Τηλεφωνικού Κέντρου, ανάγκες λειτουργίας Βι¬ 
βλιοθήκης της Σχολής καθώς και κάθε θέμα που αναφέρεται στην εν γέ- 
νει μέριμνα των μαθητών της Σχολής. Θεώρηση του γνήσιου της υπο¬ 
γραφής και επικύρωση φωτοαντιγράφων σύμφωνα με τις διατάξεις του 
άρθρου 14 του Ν. 1599/86. 

Άρθρο 11 
Θέσεις Προσωπικού 

1. Στη Σχολή συνιστώναι οι πιο , κάτω θέσεις: 

Κατηγορία ΠΕ 

α. Κλάδος ΠΕΙ4 Εκπαιδευτικός / θέσεις τέσσερις (4) 
β. Κλάδος ΠΕΙ7 Εκπαιδευτικός / θέσεις πέντε (5) 
γ. Κλάδος ΠΕ18 Εκπαιδευτικός / θέσεις πέντε (5) 

Οι θέσεις του κλάδου ΠΕΙ 4 Εκπαιδευτικού σε περίπτωση αδυναμίας 
κάλυψής τους από Πτυχιόύχους ΑΕΙ πληρούνται από υποψήφιους που 
έχουν τα προσόντα των Κλάδων ΠΕ17 Εκπαιδευτικού ή ΠΕί8 εκπαι¬ 
δευτικών. 

Όσο χρόνο οι θέσεις είναι πληρωμένες από προσωπικό που έχει τα 
προσόντα των Κλάδων ΠΕ17 Εκπαιδευτικού ή ΠΕ18 Εκπαιδευτικού 
οι θέσεις αυτές ανήκουν στους Κλάδους ΠΕ17 Εκπαιδευτικού ή ΠΕ18 
Εκπαιδευτικού. 

Οι θέσεις του Κλάδου ΠΕΙ7 Εκπαιδευτικού, σε περίπτωση αδυνα¬ 
μίας κάλυψής τους από Πτυχιούχους 4ετούς φοίτησης πληρούνται από 
υποψήφιους που έχουν τα προσόντα του Κλάδου ΠΕ18 Εκπαιδευτικού. 
Όσο χρόνο οι θέσεις είναι πληρωμένες από προσωπικό που έχει τα προ¬ 
σόντα του Κλάδου ΠΕΙ8 Εκπαιδευτικού οι θέσεις αυτές ανήκουν στον 
Κλάδο ΠΕ18 Εκπαιδευτικό. 

Στο σύνολο των πιο πάνω οργανικών θέσεων περιλαμβάνονται και 
μία θέση Διευθυντή και μία θέση Υποδιευθυντή. 

Κατηγορία ΤΕ 

Κλάδος ΤΕ Επιμελητών / θέση μία (1) ' . 1 ’ 

Οι λοιπές ανάγκες της Σχολής σε Διοικητικό, Λογιστικό, Τεχνικό, 
Βοηθητικό κ.λπ. Προσωπικό και μέχρι της συστάσεως αντιστοίχων θέ¬ 
σεων στη Σχολή καλύπτονται από προσωπικό του Νοσοκομείου στα 
πλαίσια του οποίου λειτουργεί η Σχολή ανάλογα με τις δυνατότητές 
τους. 

2. Οι θέσεις του λοιπού Διοικητικού - Τεχνικού - Βοηθητικού κ.λπ. 
Προσωπικού (πλην του Εκπαιδευτικού) της μετατρεπόμενης Σχολής 
κατατάσσονται στους οικείους κατά κατηγορία και ειδικότητες κλάδους 
του Νοσοκομείου. Των αντίστοιχων θέσεων μεταφερομένων και προστι¬ 
θέμενων στους αντίστοιχους κλάδους και θέσεις που προβλέπονται από 
τον Οργανισμό του. 

3. Οι υπηρετούντες κατά την δημοσίευση του παρόντος Π.Δ. στις θέ¬ 
σεις της παραγρ. 2, διατίθενται με απόφαση του οικείου Υπηρεσιακού 
,Συμβουλίου στη Σχολή. 

Άρθρο 12 

Υπαλληλική Κατάσταση Προσωπικού 

1. Το Εκπαιδευτικό Προσωπικό της Σχολής διέπεται από τις διατά¬ 
ξεις του Ν. 1566/85, εκτός αν άλλως ορίζεται στο παρόν. 

2. Το υπόλοιπο προσωπικό της Σχολής εξομοιώνεται για την εν γένει 
υπαλληλική του κατάσταση με το Νοσηλευτικό Προσωπικό του Ιδρύμα¬ 
τος στο οποίο λειτουργεί η Σχολή και διέπεται από τις εκάστοτε ισχύου- 
σες σχετικές διατάξεις του Υπαλληλικού Κώδικα. 


Άρθρο 13 
Προσόντα διορισμού 

1. Τα ειδικά τυπικά προσόντα διορισμού για τους παρακάτω κλάδους, 
που δεν καλύπτονται από το Π. Δ/γμα 194/88 (ΦΕΚ 84/6.5.88 
Τ.Α') καθορισμός των προσόντων διορισμού σε θέσεις των δημοσίων 
υπηρεσιών και νομικών προσώπων δημοσίου δικαίου, ορίζονται τα εξής: 

α) Κλάδος ΠΕ14 Εκπαιδευτικού / Πτυχίο Α.Ε.Ι. Σχολής Επιστη¬ 
μών Υγείας Τμήματος Νοσηλευτικής ή ισότιμο πτυχίο (αντίστοιχης ειδι¬ 
κότητας Σχολών της αλλοδαπής προτιμώμενων εκείνων που έχουν και 
πτυχίο Παιδαγωγικών σπουδών της ΣΕΛΕΤΕ ή πιστοποιητικό σπου¬ 
δών σε θέματα τεχνικής της εκπαίδευσης Σχολών της αλλοδαπής διάρ¬ 
κειας τουλάχιστον ενός έτους, με εισαγωγικό Μισθολογικό κλιμάκιο το 
16ο και καταληκτικό το Ιο. 

β) Κλάδος ΠΕΙ7 Εκπαιδευτικός Πτυχίο των πρώην Ανωτέρω Σχο¬ 
λών Επισκεπτριών και, Νοσοκόμων 4ετους φοίτησης αρμοδιότητας του 
υπουργείου Υγείας, Πρόνοιας και Κοινωνικών Ασφαλίσεων ή ισότιμο 
πτυχίο αντίστοιχης ειδικότητας Σχολών της ημεδαπής ή αλλοδαπής 
προτιμωμένων εκείνων που έχουν και πτυχίο Παιδαγωγικών σπουδών 
της ΣΕΛΕΤΕ ή πιστοποιητικό σπουδών σε θέματα τεχνικής της εκπαί¬ 
δευσης Σχολών της αλλοδαπής διάρκεια τουλάχιστον ενός έτους, με ει¬ 
σαγωγικό Μισθολογικό κλιμάκιο το 17ο και καταλητκικό το 2ο. 

γ) Κλάδος ΠΕΙ8 Επκαιδευτικός/Πτυχίο των πρώην Ανωτέρων 
Σχολών Αδελφών Νοσοκόμων 3ετούς φοίτησης αρμοδιότητας του 
Υπουργείου Υγείας, Πρόνοιας και Κοινωνικών Ασφαλίσεων ή πτυχίο 
ΚΑΤΕΕ ή ΤΕΙ τμήματος Νοσηλευτικής ή ισότιμο πτυχίο αλλοδαπής 
αντίστοιχης ειδικότητας προτιμωμένων εκείνων που έχουν και πτυχίο 
Παιδαγωγικών σπουδών της ΣΕΛΕΤΕ ή πιστοποιητικό σπουδών σε θέ¬ 
ματα Τεχνικής της εκπαίδευσης Σχολών της αλλοδαπής διάρκειας του¬ 
λάχιστον ενός έτους με εισαγωγικό Μισθολογικό Κλιμάκιοτο 17ο και 
καταληκτικό το 2ο. (άρθρο 7 Ν.1609/86/ΦΕΚ 86/3.7.86 τ. Α'). 

Τεχνική διακοπή της εγκυμοσύνης και προστασία της υγείας της γυ¬ 
ναίκας και άλλες διατάξεις. 

2. Οι βαθμοί του Εκπαιδευτικού Προσωπικού του παρόντος διακρί- 
νονται σε Α' Β' και Γ'. Οι θέσεις όλων των βαθμών είναι σε κάθε κλάδο 
οργανικά ενιαίες. 

Εισαγωγικός βαθμός ορίζεται του Καθηγητή ή Εκπαιδευτικού Ερ¬ 
γαστηρίων με βαθμό Γ'. Για την προαγωγή των Εκπαιδευτικών όλων 
των κλάδων στο βαθμό Β' απαιτείται διετής υπηρεσία στο βαθμό Γ' και 
για την ποροαγωγή στο βαθμό Α’, εξαετής υπηρεσία στο βαθμό Β'. 

3. Κλάδος ΤΕ Επιμελητών 

Κλάδος ΤΕ Επιμελητών τα προβλεπόμενα στο άρθρο 9 του Π.Δ/τος 
194/88 για την ειδικότητα νοσηλευτικής ή επισκεπτών και Επιακε- 
πτριών υγείας. 

Άρθρο 14 

Προϊστάμενοι Υπηρεσιών 

1. Της Σχολής προΐσταται ο Διευθυντής. 

Ο Διευθυντής εισηγείται στο Σύλλογο Διδασκόντων της Σχολής κάθε 
αναφερόμένο στη λειτουργία της Σχολής, πλην των θεμάτων της κατα- 
στάσεως του προσωπικού της Σχολής. 

2. Του τμήματος Σπουδών προΐσταται ο Υποδιευθυντής, ο ανώτερος 

σε βαθμό από τους εκπαιδευτικούς της σχολής, των Κλάδων ΠΕΐ4, 
ΠΕΙ 7, ΠΕ18 ή αν υπάρχουν ομοιόβαθμοι, εκείνος που ορίζεται με από¬ 
φαση του Δ.Σ. του Νοσοκομείου, ύστερα από γνώμη του Υπηρεσιακού 
Συμβουλίου. , . 

3. Τ.ου τμήματος Διοικητικών και Οικονομικών Υποθέσεων προΐστα- 
ται υπάλληλος του Κλάδου ΠΕ Διοικητικού - Λογιστικού ή ΤΕ ή ΔΕ 
Διοικητικού - Λογιστικού σύμφωνα με τον Ν. 1586/86 άρθρο 9 παρ. 
1 . , 

4. Για την επιλογή του Διευθυντή και Υποδιευθυντή της Σχολής το 
οικείο υπηρεσιακό Συμβούλιο κρίνει ως το τέλος Φεβρουάριου κάθε δεύ¬ 
τερου έτους τους Εκπαιδευτικούς της Σχολής που έχουν τα προσόντα 
για τις παραπάνω θέσεις, καθώς και 2ετία στο βαθμό Α' εώς το τέλος 
του ίδιου σχολικού έτους. 

Άρθρο 15 

Κατάταξη Προσωπικού 

1. Το Εκπαιδευτικό Προσωπικό που ήδη υπηρετεί στην μετατρεπό- 
μενη Σχολή πατάσσεται. 

α) Στον κλάδο ΠΕ14 του άρθρου 11 του παρόντος Π.Δ/τος οι υπάλ¬ 
ληλοι του Κλάδου ΠΕ14 ΑΕΙ τμήματος Νοσηλευτικής έστω και αν δεν 

έχουν τα λοιπά προσόντα της παρ. 1 εδαφ. α’ του άρθρου 13 του παρό¬ 
ντος. 

β) Στον Κλάδο ΠΕΙ7 του άρρου 11 οι υπάλληλοι του κλάδου ΤΕ 
Αδελφών Νοσοκόμων και Επισκεπτριών 4ετούς φοίτησης ή ΤΕ Αδελ¬ 
φών Νοσοκόμων Βετούς φοίτησης (σύμφωνα με το άρθρο 7 του Ν. 
1609/86 ΦΕΚ 86/3.7.86 Τ.Α) περί τεχνικής διακοπής της εγκυμο¬ 
σύνης και προστασίας της Υγείας της γυναίκας και άλλες διατάξεις, 
έστω και αν δεν έχουν τα λοιπά προσόντα της (παράγρ. 1 εδάφ. β του 
άρθρου 13 του παρόντος). 

2. Οι υπηρετούντες που ανήκουν στους κλάδους ΠΕΙ4 και ΠΕΙ7 
της παραγράφου 1 του παρόντος παραμένουν και θα μπορούν να διδά¬ 
σκουν μέχρι της καθ’ οιονδήποτε τρόπο αποχωρήσεώς τους. 

3. Η ανωτέρω κατάταξη γίνεται με απόφαση του Δ.Σ. του Νομαρ¬ 
χιακού Γενικού Νοσοκομείου Θεσσαλονίκης (ΚΕΝΤΡΙΚΟ) στο οποίο θα 
λειτουργήσει η Σχολή, εγκρινόμενη από τον Υπουργό Υγείας, Πρόνοιας 
και Κοινωνικών Ασφαλίσεων. 

4. Οι λοιπές Οργανικές θέσεις του άρθρου 11 που δεν θα καλυφθούν 
από την παραπάνω κατάταξη του προσωπικού που ήδη υπηρετεί στη 
μετατρεπόμενη Σχολή θα πληρωθούν κατά τις διατάξεις του άρθρου 13 
του παρόντος. 

5. Οι θέσεις του παραπάνω κατατασσομένου προσωπικού που θα κε¬ 
νωθούν με οποιοδήποτε τρόπο θα καλύπτονται κατά τις διατάξεις του 
άρθρου 13 του παρόντος. 

6. Η κατάσταση του λοιπού Διοικητικού - Βοηθητικού κ.λ.π. προσω¬ 
πικού που υπηρετεί στην μετατρεπόμενη Σχολή ρυθμίζεται με τις πα- 
ραγρ. 2, 3 του άρθρου 11 του παρόντος. 

Άρθρο 16 

Τροφή - Ιματισμός Μαθητών - Προσωπικού 

1. Στους μαθητές της Σχολής παρέχονται οί διευκολύνσεις που ανα- 
φέρονται στο άρθρο 43 του Π.Δ. 192/82 (ΦΕΚ 30/3.3.82 τ.Α). 

2. Στο προσωπικό της Σχολής παρέχεται πρωινό, πρόγευμα και 
γεύμα, εφ’ όσον η εργασία του παρατείνεται πέρα της 1ης μ.μ., δείπνο 
δικαιούται μόνο αν η εργασία του στη Σχολή παρατείνεται πέρα της 6ης 
μ.μ. 

3. Το Εκπαιδευτικό Προσωπικό δικαιούται τέσσερεις (4) υπηρεσια¬ 
κές στολές αμέσως μετά τη πρόσληψή του, δύο (2) ζευγάρια παπούτσια 
υπηρεσίας, μία (1) ζακέτα, δέκα (10) καλσόν (ετησίως), μία (1) μπέρτα 
όπως καθορίζεται κάθε φορά από τις ισχύουσες διατάξεις με δυνατότητα 
ανανέωσης μιας στολής κάθε χρόνο. Τα ίδια δικαιούται και το Νοσηλευ¬ 
τικό Προσωπικό της Σχολής. 

Το Εκπαιδευτικό Προσωπικό επί πλέον δικαιούται μία στολή εξόδου 
πλήρη (χειμωνιάτικη και καλοκαιρινή), που ανανεώνεται όταν αυτό κρί- 
νεται απαραίτητο από τον Διευθυντή. 

4. Το Τεχνικό και Βοηθητικό Προσωπικό δικαιούται στολές κατά τα 
προβλεπόμενα στη παράγραφο (3) του ίδιου άρθρου. 

5. Η κατά το παρόν άρθρο χορηγούμενη τροφή και στολή στο πιο 
πάνω προσωπικό της Σχολής παρέχεται για κάλυψη λειτουργικών ανα¬ 
γκών του Ιδρύματος και δεν αποτελεί μισθό ή άλλου είδους παροχή. 

Άρθρο 17 

Διδακτικό Προσωπικό 

1. Τα στο πρόγραμμο: εκπαιδεύσεως προβλεπόμενα μαθήματα διδά¬ 
σκουν: 

α) Το Εκπαιδευτικό Προσωπικό της Σχολής. 

β) Επιτρέπεται η με ωριαία αντιμισθία ανάθεση θεωρητικής διδασκα¬ 
λίας, εργαστηριακών και κλινικών ασκήσεων σε πρόσωπα που έχουν τα 
προβλεπόμενα από το (Ν. 1566/85 προσόντα, άρθρα 14, παράγρ. 1, 
17, 18 και 19) στις πιο κάτω περιπτώσεις. 

α.1. Όταν οι ώρες θεωρητικής διδασκαλίας, εργαστηριακών και κλι¬ 
νικών ασκήσεων είναι περιορισμένες και δεν δικαιολογούν το διορισμό 
μόνιμου εκπαιδευτικού προσωπικού και 

α.2. Όταν οι κατά το πρόγραμμα ώρες διδασκαλίας δεν καλύπτονται 
από το μόνιμο εκπαιδευτικό προσωπικό που υπηρετεί στη Σχολή. 

γ) Επίσης επιτρέπεται, όταν συντρέχουν οι προϋποθέσεις της προη¬ 
γούμενης παραγράφου, η ανάθεση θεωρητικής διδασκαλίας, εργαστη¬ 
ριακών και κλινικών ασκήσεων και στο μόνιμο εκπαιδευτικό προσωπικό 
της Σχολής, μέχρι (10) ώρες εβδομαδιαίως με ωριαία αντιμισθία. 

2. Το ωρομίσθιο διδακτικό προσωπικό της Σχολής ορίζεται για κάθε 
σχολικό έτος, μετά από εισήγηση της Διεύθυνσης; με απόφαση του Διοι¬ 
κητικού Συμβουλίου του Νοσοκομείου και που εγκρίνετάι, από το 
Υπουργείο Υγείας, Πρόνοιας και Κοινωνικών Ασφαλίσεων. 


3. Το πιο πάνω οριζόμενο διδακτικό προσωπικό πρέπει να ακολουθεί 
το υπό των Υπουργείων Υγείας, Πρόνοιας και Κοινωνικών Ασφαλίσεων 
και Εθνικής Παιδείας και Θρησκευμάτων οριζόμενο αναλυτικό πρό¬ 
γραμμα μαθημάτων, ολοκληρώνοντας τις παραδόσεις των σχετικών 
μαθημάτων μέσα στις τασσόμενες προθεσμίες. 

4. Στο υπό στοιχεία (β) και (γ) της πρώτης παραγράφου διδακτικού 
προσωπικού παρέχεται αντιμισθία κατά ώρα διδασκαλίας ή διενεργου- 
μένων εξετάσεων ίση προς το 1/70 των πάσης φύσεως αποδοχών του 
εισαγωγικού μισθολογικού κλιμακίου του αντίστοιχου κλάδου, χωρίς 
προσαυξήσεις οικογενειακών βαρών σύμφωνα με τα προβλεπόμενα στο 
άρθρο 7 παρ. 2 του ν. 1810/88 ΦΕΚ 223Α'. 

5. Το προσωπικό των εκπαιδευτικών κλάδων ΠΕ14, ΠΕ17 και 
ΠΕΙ8 δικαιούται κανονικής άδειας κατά τη περίοδο των σχολικών δια¬ 
κοπών εφαρμοζομένων των περί απουσίας των Εκπαιδευτικών κειμέ¬ 
νων διατάξεων. Για το υπόλοιπο προσωπικό της Σχολής, ισχύουν οι 
περί κανονικών, αναρρωτικών, κ.λ.π. αδειών διατάξεις του Υπαλληλι¬ 
κού Κώδικα. 

" Άρθρο 18 

Μετεκπαίδευση 

1. Για τη μετεκπαίδευση του Εκπαιδευτικού Προσωπικού έχουν ανά¬ 
λογη εφαρμογή οι διατάξεις του άρθρου 30 του Ν. 1566/85 (ΦΕΚ 
167). 

2. Για το υπόλοιπο προσωπικό εφαρμόζονται οι κάθε φορά ισχύουσες 
διατάξεις για μετεκπαίδευση των μόνιμων δημόσιων υπαλλήλων. 

Άρθρο 19 
Σήμα 

1. Οι απόφοιτοι της Σχολής υποχρεούνται, να φέρουν σε ώρα υπηρε¬ 
σίας επί του στήθους, αριστερά το διακριτικό σήμα της Σχολής τους, το 
οποίο απονέμεται σ’ αυτούς μαζί με το πτυχίο τους. 

2. Το διακριτικό σήμα της Σχολής είναι μεταλλική πλάκα της οποίας 
το .μέγεθος, σχήμα και απεικόνιση καθορίζονται με απόφαση του Διοι¬ 
κητικού Συμβουλίου του Νοσοκομείου και με προηγούμενη εισήγηση 
της Διεύθυνσης της Σχολής. 

3. Στο πίσω, μέρος του σήματος αναγράφεται ο αριθμός του Μη¬ 
τρώου της Σχολής. 

Άρθρο 20 

Εσωτερικός Κανονισμός 

1. Ξεχωριστός εσωτερικός κανονισμός λειτουργίας της Σχολής, ρυθ¬ 
μίζει τις λεπτομέρειες εφαρμογής του παρόντος. 

2. Ο κανονισμός αυτός συντάσσεται από το Δ.Σ. μετά από γνώμη της 
Διεύθυνσης της Σχολής και υποβάλλεται προς έγκριση στους Υπουρ¬ 
γούς Υγείας, Πρόνοιας και Κοινωνικών Ασφαλίσεων, Προεδρίας της 
Κυβέρνησης, Οικονομικών και Εθνικής Παιδείας και Θρησκευμά¬ 
των. 

Άρθρο 21 
Στολή 

1. Η Στολή είναι χρώματος λευκού. 

2. Το σχέδιο καθορίζεται με απόφαση του Δ.Σ. που λαμβάνεται 
ύστερα από υπόδειξη της Διεύθυνσης της Σχολής. 

3. Κάθε μαθητής φέρει στο αριστερό άνω τμήμα του θώρακα πινα¬ 
κίδα στην οποία αναγράφεται με αρχικά η Σχολή και το ονοματεπώ¬ 
νυμο του μαθητού. 

Άρθρο 22 
Πτυχίο 

Οι απόφοιτοι των Μ.Τ.Ε.Ν. σχολών λαμβάνουν πτυχίο (άρθρο 64 Ν: 
1566/85 ΦΕΚ 167/30.9.85 τ.Ά). 

Άρθρο 23 
Απονομή βραβείων 

1. Καθιερώνεται η απονομή βραβείων στους τελειόφοιτους της Σχο¬ 
λής κατά τη λήψη του πτυχίου. 

2. Κάθε χρόνο με κοινή απόφαση του Δ.Σ. του Νοσοκομείου και της 
Διεύθυνσης ορίζεται αριθμός των αποφοίτων της Σχολής στους οποίους 

απονέμεται χρηματικό βραβείο καθώς και το ύψος σε δραχμές του κάθε 
βραβείου. 

Τα χρηματικά βραβεία απονέμονται δι αποφάσεως της Διεύθυνσης 
της Σχολής λαμβανομένης με βάση τη γενική βαθμολογία και το επί¬ 
πεδο διαγωγής του μαθητού. 

3. Έπαινος: Απονέμεται κατά τη διαδικασία της παραγρ. 2 του πα¬ 
ρόντος. 

Στον Αναπληρωτή Υπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


από 18 ετών και πάνω β) Η αποκατάσταση (ιατρική, κοινωνική, επαγ¬ 
γελματική) τόσο των περιθαλπομένων στο Θεραπευτήριο, όσο και άλ¬ 
λων ατόμων χρονίως πασχόντων που κατοικούν στο νομό Σερρών, με 
ανάπτυξη εξωτερικού προγράμματος. 

Άρθρο 3. 

Παρεχόμενη Περίθαλψη 

Το Θεραπευτήριο Χρονιών Παθήσεων Νιγρίτας παρέχει στα άτομα 
που περιθάλπει υγιεινή στέγη και διατροφή, κατάλληλο ρουχισμό, ια¬ 
τροφαρμακευτική περίθαλψη, φυσικοθεραπεία και εργοθεραπέα ενώ πα¬ 
ράλληλα φροντίζει για την εισαγωγή όσων έχουν ανάγκη, σε κατάλληλο 
νοσηλευτικό Ίδρυμα. 

Επίσης με την εφαρμογή του προγράμματος αποκατάστασης επιδιώ¬ 
κεται η ψυχική τόνωση και η κοινωνική ένταξη των περιθαλπόμε¬ 
νων. 


οι υπουργοί 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤ. ΕΒΕΡΤ 


ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

Π. ΔΕΛΗΜΗΤΣΟΣ 


ΥΦΥΠΟΥΡΓΟΣ 
ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΜΠΕΚΙΡΗΣ 

- + 


ΑΝΑΠΛΗΡΩΤΗΣ 
ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΣΟΥΡΛΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ" ΑΡΙΘ. 376 (2) 

Οργανισμός Διοίκησης και Λειτουργίας του Θεραπευτηρίου Χρονιών 
Παθήσεων Νιγρίτας Σερρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4, 5 παρ. 1 και 6 του Ν.Δ. 162/73 
«περί μέτρων προστασίας Υπερηλίκων και χρονίως πασχόντων ατό¬ 
μων» Φ. 227 όπως συμπληρώθηκε με τις διατάξεις του άρθρου 56 του 
Νόμου 1539/85 «Ένταξη επαναπατριζομένων πολιτικών προσφύγων 
στους ασφαλιστικούς Οργανισμούς και άλλες διατάξεις Φ.64. 

2. Τις διατάξεις του άρθρου 24 παρ. 5 του νόμου 1558/1985 (Φ. 
137) «Κυβέρνηση και Κυβερνητικά Όργανα». 

3. Τις διατάξεις του άρθρου 9 παρ. 10 του ν. 1586/1986, Φ. 37 
«Βαθμολογική διάρθρωση των θέσεων του Δημοσίου νομικών προσώ¬ 
πων Δημοσίου Δικαίου και των Οργανισμών Τοπικής Αυτοδιοίκησης 
και άλλες διατάξεις». 

4. Τις διατάξεις του Π.Δ. 194/3.5.88 «Καθορισμός των προσόντων 
διορισμού σε θέσεις των Δημοσίων Υπηρεσιών και Νομικών Προσώπων. 
Δημοσίου Δικαίου Φ. 84. 

5. Την αριθ. Υ. 1140/1051173/1390/0001/10.7.1990 κοινή 
απόφαση του Πρωθυπουργού και του Υπουργού Οικονομικών, «Ανά¬ 
θεση αρμοδιοτήτων Υπουργού Οικονομικών στους Υφυπουργούς Οικο¬ 
νομικών» (Φ. 420, Β). 

6. Τις αριθ. 313/1989,126/1990 και 442/1990 γνωμοδοτήσεις 
του Συμβουλίου της Επικράτειας με πρόταση των Υπουργών Προεδρίας 
της Κυβέρνησης, Υγείας, Πρόνοιας και Κοινωνικών Ασφαλίσεων και 
του Υφυπουργού Οικονομικών, αποφασίζουμε: 


Άρθρο Μόνο. 

Οι διατάξεις του Π. Δ/τος 256/19.9.73, Φ, 215 του Π. Δ/τος 
300/31.5.85, Φ. 112 καθώς και όλες οι τροποποιήσεις που έχουν γί¬ 
νει μέχρι τη δημοσίευση του παρόντος, αντικαθίσταται ως ακολούθως: 

Άρθρο 1. 

Σύσταση - Επωνυμία - Εποπτεία 

Συνιστάται Ν.Π.Δ.Δ. με την επωνυμία «Θεραπευτήριο Χρονιών Πα¬ 
θήσεων Νιγρίτας με έδρα τη Νιγρίτα στο οποίο συγχωνεύεται το Γενικό 
Νοσοκομείο Νιγρίτας. 

Το Ίδρυμα αυτό εποπτεύεται από το Υπουργείο Υγείας, Πρόνοιας 
και Κοινωνικών Ασφαλίσεων. 


Άρθρο 2. 

Σκοπός 

Σκοπός του Ιδρύματος που συστήθηκε με τις διατάξεις του Π. Δ/τος 
256/19.9.73 Φ. 215 τ. Α’ είναι: α) Η περίθαλψη πενήντα (50) ατό¬ 
μων, χρονίως πασχόντων μη αυτοεξυπηρετουμένων και των δύο φύλων 


Άρθρο 4. 

. Προϋποθέσεις εισαγωγής 

1. Στο Ίδρυμα εισάγονται άτομα και των δύο φύλων ηλικίας από 18 
ετών και πάνω χρόνια πάσχοντα, απ’ όλα τα διαμερίσματα της χώρας 
και κατά προτίμηση από το νομό Σερρών, αφού προσκομισθούν τα ακό¬ 
λουθα δικαιολογητικά: 

α. Αίτηση 

β. Αποδεικτικό στοιχείων ταυτότητας 

γ. Έκθεση κοινωνικής έρευνας με πρόταση εισαγωγής στο Ίδρυμα. 

δ. Ιατρικό πιστοποιητικό για την αιτία του χρόνιου νοσήματος στο 
οποίο θα αναγράφεται ότι το άτομο που έχει ανάγκη ιδρυματικής περί¬ 
θαλψης, δεν πάσχει από μολυσματική νόσο, συφιλίδα φυματίωση καρ¬ 
κίνο ή άλλο βαρύ νόσημα που να χρειάζεται ειδική νοσηλεία και δεν έχει 
διεγέρσεις ώστε να γίνεται ανήσυχο και ακατάλληλο για συμβίωση. 

2. Οι περιθαλπόμενοι συμμετέχουν στη δαπάνη περίθαλψής τους 
οινάλογα με τις οικονομικές δυνατότητές τους. 

Το ύψος της δαπάνης περίθαλψης γενικά καθορίζεται με απόφαση 
του Δ.Σ. 

Με βάση την απόφαση αυτή η δαπάνη περίθαλψης εξατομικεύεται 
για κάθε περιθαλπόμενο. 

3. Οι εισάγόμενοι στο Ίδρυμα με απόφαση οικονομικής αδυναμίας 
απαλλάσσονται από την καταβολή τροφείων, - νοσηλειών, εκτός αν από 
την ίδια την απόφαση προβλέπεται συμμετοχή. · 

Δϋναται το Ίδρυμα να ζητήσει, την έκδοση της απόφασης του Νο¬ 
μάρχη που προβλέπεται από τις διατάξεις του Ν.Δ. 57/73 Φ. 149 και 
κατά τη διάρκεια περίθαλψης κάποιου ατόμου., 

4. Στους περιθαλπόμενους παρέχονται οι ίδιες υπηρεσίες ανεξάρτητα 
της συμμετοχής ή μη στη δαπάνη των νοσηλειών - τροφείων. 

Άρθρο 5. 

Διοίκηση 

Το Ίδρυμα διοικείται από 7/μελές Διοικητικό Συμβούλιο το οποίο 
διορίζεται με ισάριθμα αναπληρωματικά μέλη με.απόφαση του Νο¬ 
μάρχη και αποτελείται από: 

α. Τον Πρόεδρο (ο οποίος λόγω της επαγγελματικής του απασχόλη¬ 
σης ή της επιστημονικής του κατάρτισης θα πρέπει να είναι ευαισθητο¬ 
ποιημένος στο τομέα της Κοινωνικής Προστασίας των Χρονίως Πασχό-, 
ντων ατόμων). ( 

β. Έναν αιρετό εκπρόσωπο των περιθαλπομένων ή έναν εκπρόσωπο 
των κηδεμόνων αυτών. 

γ. Έναν εκπρόσωπο των εργαζομένων (αιρετό). 

δ. Έναν εκπρόσωπο της Τοπικής Αυτοδιοίκησης, που ορίζεται από 
την Κεντρική Ένωση Δήμων και Κοινοτήτων Ελλάδος (ΚΕΔΚΕ). 

ε. Έναν εκπρόσωπο του Υπουργείου Υγείας, Πρόνοιας και Κοινωνι¬ 
κών Ασφαλίσεων (Διοικητικό υπάλληλο ή Κοινωνικό Λειτουργό). 

στ. Δύο έγκριτα πρόσωπα με κοινωνική δράση. 

Οι εκπρόσωποι των εργαζομένων και των περιθαλπομένων διορίζο¬ 
νται με "υπόδειξη που θα υποβάλλουν οι οικείοι σύλλογοί των, εφόσον 
υπάρχουν σύλλογοι. 

Το Δ.Σ. εκλέγει στην πρώτη του συνεδρίαση μεταξύ των μελών του 
έναν Αντιπρόεδρο με μυστική ψηφοφορία των παρόντων Μελών. 

Άρθρο 6. 

Λειτουργία του Διοικητικού Συμβουλίου 

1. Το Διοικητικό Συμβούλιο (Δ.Σ.) συνεδριάζει τακτικά δύο φορές το 
•μήνα και έκτακτα όταν παρίσταται ανάγκη, καθώς επίσης και όταν ζη¬ 
τηθεί με έγγραφή αίτηση τεσσάρων (4) τουλάχιστον μελών αυτού, πά¬ 
ντοτε όμως με πρόσκληση του Προέδρου. * 

2. Στις συνεδριάσεις του Διοικητικού Συμβουλίου μετέχει ο Προϊστά¬ 
μενος των Υπηρεσιών του Ιδρύματος, ως εισηγητής, χωρίς ψήφο. 

3. Τα θέματα που είναι για συζήτηση καταχωρούνται στην ημερήσια . 
διάταξη, η οποία κοινοποιείται έγκαιρα στα μέλη του Διοικητικού Συμ¬ 
βουλίου μαζί με την πρόσκληση για συνεδρίαση σύμφωνα με τις διατά¬ 
ξεις της παρ. 5 του άρθρου 19 του Ν. 1599/1986 Φ. 75 όπως αυτές 
ισχύουν κάθε φορά. 

Θέματα που δεν αναγράφονται στην ημερήσια διάταξη δεν συζητού- 
νται εκτός και εάν πρόκειται για επείγοντα θέματα και αποφασίζουν την 
συζήτηση όλα τα παρόντα μέλη του Διοικητικού Συμβουλίου. 

4. Τα πρακτικά κάθε συνεδριάσεως επικυρώνονται από το Διοικητικό 
Συμβούλιο στην επόμενη συνεδρίαση και καταχωρούνται από το, γραμ¬ 
ματέα σε ειδικό βιβλίο πρακτικών μονογραμμένο από τον Πρόεδρο. Τα 
πρακτικά υπογράφονται από τον Πρόεδρο ή τον προεδρεύοντα και το 
γραμματέα. 

5. Ουδεμία απόφαση του Δ.Σ. εκτελείται εάν δεν έχουν επικυρωθεί τα 
πρακτικά της συνεδριάσεως, στην οποία πάρθηκε η απόφαση. 

Προκειμένου για εξαιρετικές περιπτώσεις, για τις οποίες η εκτέλεση 
δεν επιδέχεται αναβολή, δύναται το Δ.Σ. με ειδική απόφαση να θεωρεί 
ως επικυρωμένα τα σχετικά πρακτικά για τα θέματα αυτά με σκοπό την 
άμεση εκτέλεση της απόφασης. 

6. Το Δ.Σ. για να έχει απαρτία πρέπει τα μέλη που βρίσκονται στην 
συνεδρίαση να είναι περισσότερα από τα μέλη που απουσιάζουν. 

Οι αποφάσεις του Δ.Σ. λαμβάνονται με ψηφοφορία και με πλειοψηφία 
των παρόντων μελών. Σε περίπτωση ισοψηφίας υπερισχύει η ψήφος του 
Προέδρου ή αυτού που προεδρεύει. „ 

Άρθρο 7. 

Αρμοδιότητες του Διοικητικού Συμβουλίου 

Το Διοικητικό Συμβούλιο: 

1. Διοικεί και διαχειρίζεται όλες τις υποθέσεις του Ιδρύματος σύμ¬ 
φωνα με τις διατάξεις που ισχύουν κάθε φορά. 

2. Εγκρίνει για τη λειτουργία του Ιδρύματος τις απαιτούμενες δαπά¬ 
νες μέσα στα όρια τιον πιστώσεων του προϋπολογισμού του ορίου δύνα- 
ται να ζητήσει από την οικεία Νομαρχία την τροποποίηση και αναμόρ¬ 
φωση μέσα στο οικονομικό έτος, με τη διαδικασία του άρθρου 10 του 
παρόντος.. 

3. Διορίζει όλο το προσωπικό, σύμφωνα με τη νόμιμη διαδικασία και 

ασκεί σύμφωνα με τις διατάξεις που ισχύουν κάθε φορά τις αρμοδιότη¬ 
τες που αναφέρονται στην υπηρεσιακή κατάσταση και τον πειθαρχικό 
έλεγχο του προσωπικού. ο 

4. Αποφασίζει για τα εισαγόμενα άτομα, σύμφωνα με τις προϋποθέ¬ 
σεις του άρθρου 4 του παρόντος. 

5. Είναι αρμόδιο για όλα τα θέματα, χωρίς εξαίρεση, που σχετίζονται 
με την πορεία των εργασιών του Ιδρύματος εκτός από εκείνα για τα 
οποία προβλέπεται με ειδικές διατάξεις αρμοδιότητα υφισταμένων ορ¬ 
γάνων του νομικού προσώπου. 

Άρθρο 8. 

Αρμοδιότητες του Προέδρου του Διοικητικού Συμβουλίου 

Ο Πρόεδρος ασκεί τις παρακάτω αρμοδιότητες: 

1. Εκπροσωπεί το Ίδρυμα στις δικαστικές και εξώδικες υποθέσεις 
του και διορίζει τους δικαστικούς πληρεξουσίους με σύμφωνη γνώμη 
του Δ.Σ. 

2. Προσκαλεί σύμφωνα με τις διατάξεις' του άρθρου 19 του Ν. 
1599/86 Φ. 75 τα μέλη του Δ.Σ. στις συνεδριάσεις, καταρτίζει με τον 
Προϊστάμενο του Ιδρύματος την ημερήσια διάταξη των θεμάτων που εί¬ 
ναι για συζήτηση και υπογράφει τις προσκλήσεις στις οποίες ορίζεται ο 
τόπος, η ημέρα και η ώρα της συνεδριάσεως. Στην ημερήσια διάταξη 
περιέχονται περιληπτικά τα θέματα που θα συζητηθούν. 

3. Υπογράφει με τον Προϊστάμενο των υπηρεσιών του Ιδρύματος τις 
επιταγές και τα εντάλματα πληρωμών, καθώς και τα έγγραφα για τα 
οποία δεν έχουν εξουσιοδοτηθεί γι’ αυτό ο παραπάνω Προϊστάμενος ή οι 
Προϊστάμενοι των Τμημάτων. 

4. Ασκεί για το προσωπικό του Ιδρύματος τις αρμοδιότητες που του 
παρέχουν οι νόμοι και συντάσσει τις υπηρεσιακές εκθέσεις του Προϊστα¬ 
μένου των Υπηρεσιών του Ιδρύματος. 

Άρθρο 9. 

Πόροι του Ιδρύματος 

Πόροι του Ιδρύματος είναι: 

Οι Πόροι του Ιδρύματος είναι οι εξής (άρθρο 6 Ν. Δ/τος 162/1973 
Φ. 227). 


α. Κρατική επιχορήγηση 

β. Έσοδα από την εκμετάλλευση της περιουσίας τού 

γ. Τροφεία από τους περιθαλπόμενους 

δ. Εισφορές δωρεές κληρονομιές κληροδοσίες προς το Ίδρυμα 

ε. Κάθε άλλο νόμιμο έσοδο. 

Άρθρο 10. 

Προϋπολογισμός 

Ο Προϋπολογισμός καταρτίζεται από την αρμόδια υπηρεσία του 
Ιδρύματος σύμφωνα με όσα προβλέπονται από τις κείμενες διατάξεις με 
βάση την προγραμματισμένη από το Δ.Σ. δραστηριότητα, ψηφίζεται 
από το Δ.Σ. και εγκρίνεται άπό τον Νομάρχη. 

Αντίγραφο του εγκριθέντος προϋπολογισμού υποβάλλεται στο 
Υπουργείο Υγείας, Πρόνοιας και Κοινωνικών Ασφαλίσεων. 

Άρθρο 11. 

Εισπράξεις εσόδων 

1. Τα κεφάλαια και οι πόροι του Ιδρύματος κατατίθενται απ’ ευθείας 
σε τηρούμενο λογαριασμό στο Υποκατάστημα της Τράπεζας Ελλάδας, 
ή της Εθνικής Τράπεζας της Ελλάδας ή της Εμπορικής Τράπεζας. 

2. Ειδικές πιστώσεις ή κεφάλαια που πλεονάζουν μεταφέρονται σε ει¬ 
δικούς λογαριασμούς διαθεσίμων με τόκο ή χωρίς τόκο ανάλογα με την 
προέλευση αυτών. Η μεταφορά από το λογαριασμό ταμειακής διαχειρί- 
σεως και η επαναφορά σ’ αυτόν γίνεται με εντολή του Προϊσταμένου των 
υπηρεσιών του Ιδρύματος ή οίκοθεν από την Τράπεζα της Ελλάδας ή 
την Εθνική Τράπεζα της Ελλάδας ή την Εμπορική Τράπεζα σύμφωνα 
με τα οριζόμενα από την παράγραφο 3 του άρθρου 4 του Α.Ν. 1611/ 
1950 Φ. 304 όπως συμπληρώθηκε με το άρθρο 2 του Ν. Δ/τος 2999/ 
54, Φ. 211. 

Άρθρο 12. 

Πληρωμές δαπανών 

Κάθε πληρωμή ενεργείται με χρηματικό ένταλμα το οποίο υπογρά¬ 
φεται από τον Πρόεδρο του Δ.Σ. ή από άλλο μέλος αυτού, ειδικά εξου¬ 
σιοδοτημένο καθώς και από το Προϊστάμενο των Υπηρεσιών του Ιδρύ¬ 
ματος και το λογιστή η δε καταβολή του ποσού αυτού ενεργείται με έκ¬ 
δοση ισόποσης επιταγής σε βάρος του λογαριασμού που τηρεί το 
Ίδρυμα στο Υποκατάστημα της Τράπεζας της Ελλάδας ή της Εθνικής 
Τράπεζας της Ελλάδας ή της Εμπορικής Τράπεζας. 

Οι επιταγές υπογράφονται, όπως και τα εντάλματα πληρωμής. 

Άρθρο 13. 

Εκτέλεση Δαπανών 

Οι δαπάνες του Ιδρύματος εκτελούνται σύμφωνα με τις διατάξεις 
περί Λογιστικού των Ν.Π.Δ.Δ. και της νομοθεσίας περί εκτελέσεως Δη¬ 
μοσίων Έργων. 

Άρθρο 14. 

Βασική διάρθρωση των Υπηρεσιών 

1. Οι υπηρεσίες του Ιδρύματος αποτελούν Διεύθυνση η οποία συγκρο¬ 
τείται από τρία τμήματα: 

α. Τμήμα χρονίως πασχόντων. 

β. Τμήμα Φυσικής αποκατάστασης και επαγγελματικής κατάρτι¬ 
σης 

γ. Τμήμα Διοικητικού 

Οι αρμοδιότητες της Δ/νσης κατανέμονται μεταξύ των τμημάτων 
ως εξής: 

2. α. Το Τμήμα Χρονίως Πασχόντων είναι αρμόδιο για κάθε θέμα 
που αναφέρεται στην προστασία που παρέχεται από το Ίδρυμα στα χρο¬ 
νίως πάσχοντα άτομα. 

β. Το Τμήμα Φυσικής αποκατάστασης και επαγγελματικής κατάρτι¬ 
σης είναι αρμόδιο για κάθε θέμα που αναφέρεται στην φυσική αποκατά¬ 
σταση των περιθαλπομένων καθώς και στην επαγγελματική κατάρτιση 
τόσο των περιθαλπομένων, όσο και των λοιπών μειονεκτοΰντων ατόμων 
από 18 ετών και άνω. 

γ. Το Τμήμα Διοικητικού είναι αρμόδιο για το χειρισμό κάθε θέμα¬ 
τος, που αναφέρεται στη γενική κατάσταση του προσωπικού του Ιδρύ¬ 
ματος, στα οικονομικά και στη διαχείρηση της περιουσίας αυτού, καθώς 
και στο χειρισμό θεμάτων γραμματείας. 

Άρθρο 15. 

Προσωπικό 

Οι θέσεις του προσωπικού διαρθρώνονται κατά κλάδους, και ειδικό¬ 
τητες όπως παρακάτω: 

1. Μόνιμες θέσεις 

Α. Κατηγορία ΠΕ 

Κλάδος ΠΕ Διοικητικός Οικονομικός 
θέσεις δύο (2) 

Κλάδος ΠΕ Ιατρών ειδικοτήτων (γενικής ιατρικής ή παθολογίας. 
Θέσεις μία (1) και 
Φυσικής αποκατάστασης 
θέσεις μία (1) 

Κλάδος ΠΕ Ψυχολόγων 
Θέσεις μία (1) 

Κλάδος ΠΕ Επαγγελματικών Συμβούλων 
Θέσεις μία (1) 

Β' Κατηγορία ΤΕ 
Κλάδος ΤΕ Κοινωνικής Εργασίας 
Θέσεις δύο (2) 

Κλάδος ΤΕ Φυσικοθεραπείας 
Θέσεις δύο (2) 

Κλάδος ΤΕ Εργοθεραπείας 
Θέσεις δύο (2) 

Κλάδος ΤΕ Νοσηλευτικής 
Θέσεις πέντε (5) 

Γ’ Κατηγορία ΔΕ 

Κλάδος ΔΕ Διοικητικός - Λογιστικός 
θέσεις πέντε (5) 

Κλάδος ΔΕ Βοηθών Νοσοκόμων 
Θέσεις οκτώ (8) 

Δύο (2) θέσεις του Κλάδου ΔΕ Βοηθών Νοσοκόμων πληρούνται μόνο 
στην περίπτωση που είναι αδύνατη η κάλυψη ισάριθμων θέσεων του 
Κλάδου ΤΕ Νοσηλευτικής, 
κλάδος ΔΕ Μαγείρων 
Θέσεις δύο (2) 

Κλάδος ΔΕ Τεχνικός 
Θέσεις έξι (6) 

Από τις παραπάνω θέσεις ορίζονται: 

Μία (1) θέση ηλεκτρολόγου 
Μία (1) θέση υδραυλικού 
Δύο (2) θέσεις ραπτριών 
Δύο (2) θέσεις οδηγών αυτοκινήτων 
Δ' Κατηγορία ΤΕ 

Κλάδος ΤΕ Επιμελητών 
Θέσεις τρεις (3) 

Κλάδος ΤΕ Βοηθητικού προσωπικού μαγειρείου 
Θέσεις δύο (2) 

Κλάδος ΤΕ Προσωπικού καθαριότητας 
Θέσεις εννέα (9) 

Από τις παραπάνω θέσεις ορίζονται: 

Τέσσερις (4) θέσεις καθαριστριών βοηθητικών εργασιών 
Πέντε (5) θέσεις Σιδηρωτριών Πλυντριών 
Κλάδος ΤΕ Βοηθητικού ΐγειονομικού προσωπικού 
Θέσεις δέκα εννέα (19) 

Από τις παραπάνω θέσεις ορίζονται: 

Για εργασίες φροντίδας ασθενών δέκα τρεις (13) θέσεις και για εργα¬ 
σίες μεταφοράς ασθενών έξι (6) θέσεις Οκτώ (8) θέσεις του προσωπικού 
για εργασίες φροντίδας ασθενών πληρούνται μόνο εφ’ όσον είναι αδύ¬ 
νατη η πλήρωση (8) θέσεων του Κλάδου ΔΕ Βοηθών Νοσοκόμων. 

Από τις οργανικές θέσεις των μονίμων υπαλλήλων δεν πληρούται 
αριθμός ίσος με τους υπηρετούντες κάθε φορά σε προσωρινές θέσεις ή σε 
θέσεις ιδιωτ. Δικαίου που τυχόν έχουν συσταθεί κατά τη δημοσίευση του 
παρόντος σε εφαρμογή διαφόρων διατάξεων. 

2. Ειδικό Τεχνικό προσωπικό με σύμβαση Ιδιωτικού Δικαίου 
Τέσσερις (4) θέσεις τεχνιτών εκπαιδευτών: 

Οι θέσεις των τεχνιτών εκπαιδευτών ορίζονται ως θέσεις Ιδιωτικού 
Δικαίου δεδομένου ότι οι ειδικότητες αυτών θα καθορίζονται κάθε φορά 


από το Διοικητικό Συμβούλιο ανάλογα με τις λειτουργικές δυνατότητες 
των περιθαλπομένων εκείνων που κρίνονται ικανοί για επαγγελματική 
κατάρτιση. . 1 

Το προσωπικό που υπηρετεί κατά τη δημοσίευση του παρόντος Κα- 
τατσταικού σε αντίστοιχες κατά κατηγορία κλάδους ή ειδικότητες θέ¬ 
σεις που προβλέπονται στις παρ. 1 και 2 του άρθρου αυτού. 

Άρθρο 16. 

Προσόντα διορισμού για κάθε θέση 

Προσόντα διορισμού ορίζονται τα προβλεπόμενα στο Π.Δ. 194/ 
3.5.88 Φ.84/Α’, όπως αυτό ισχύει κάθε φορά: 

Ειδικότερα για τον Κλάδο ΠΕ Επαγγελματικού Συμβούλου, πτυχίο 
Α.Ε.Ι. της ημεδαπής ή ισότιμο της αλλοδαπής και ειδική επιστημονική 
εξειδίκευση σε θέματα επαγγελματικού προσανατολισμού που να απο- 
δεικνύεται με μεταπτυχιακό τίτλο σπουδών, διάρκειας ενός ακαδημαϊ¬ 
κού έτους τουλάχιστον. 

Για τον Κλάδο ΔΕ Βοηθών Νοσοκόμων τα προβλεπόμενα στο άρθρο 
14 του Π.Δ. 194/88, Φ.84 ή πτυχίο των πρώην σχολών βοηθών νοσο¬ 
κόμων μνοετούς φοίτησης. 

Επίσης για τις θέσεις των τεχνιτών εκπαιδευτών με σχέση εργασίας 
Ιδιωτικού δικαίου τα προβλεπόμενα για τις μόνιμες θέσεις πτυχίο αντί- 
στοιχής ειδικότητας αναγνωρισμένης Δευτεροβάθμιας εκπαίδευσης 
(αρθρ. 14 του Ν. 194/1088), ανάλογα με την ειδικότητα. 

Άρθρο 17. 

Προϊστάμενοι 

Των ΐπηρεσιών του Ιδρύματος προΐσταται υπάλληλος του Κλάδου 
ΠΕ Διοικητικού Οικονομικού. 

Του Τμήματος Διοικητικού υπάλληλος του Κλάδου ΠΕ Διοικητικού 
Οικονομικού ή του Κλάδου ΤΕ Δ/κού - Λογιστικού ή ΔΕ Διοικητικού - 
Λογιστικού. 

Του Τμήματος Χρονίως Πασχόντων υπάλληλος του Κλάδου ΠΕ Ια¬ 
τρών ειδικοτήτων γενικής ιατρικής ή παθολογίας ή ΤΕ Νοσηλευτι¬ 
κής· 

Του Τμήματος Φυσικής αποκατάστασης και επαγγελματικής κατάρ¬ 
τισης υπάλληλος του Κλάδου ΠΕ Ιατρών ειδικοτήτων φυσικής αποκα¬ 
τάστασης ή ΠΕ Ψυχολόγων ή ΠΕ Επαγγελματικών Συμβούλων ή ΤΕ 
Κοινωνικής Εργασίας ή ΤΕ Φυσικοθεραπείας ή ΤΕ Εργοθεραπείας. 

Άρθρο 18. 

Περιουσία του συγχωνευομένου Νοσοκομείου 

Η κινητή και ακίνητος περιουσία του συγχωνευομένου Ιδρύματος πε¬ 
ριέρχεται στην κυριότητα του «θεραπευτηρίου Χρονιών Παθήσεων Νι¬ 
γρίτας» το οποίο υποκαθιστά τούτο εις τα εν γένει δικαιώματα και υπο¬ 
χρεώσεις αυτού. 

Άρθρο 19. 

Εσωτερικός Κανονισμός 

Όλα τα λεπτομερέστερα θέματα που ανάγονται στην κανονική και 
εύρυθμη λειτουργία του ιδρύματος ως και τα καθήκοντα των εργαζομέ¬ 
νων στο Ίδρυμα ρυθμίζονται με εσωτερικό κανονισμό λειτουργίας που 
συντάσαεται από το Διοικητικό Συμβούλιο και εγκρίνεται με απόφαση 
του οικείου Νομάρχη. 

Στην υπουργό Τγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος. 

Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤ. ΕΒΕΡΤ Π. ΔΕΛΗΜΗΤΣΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 




Διεύθυνση 

Καποδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤ <3Η 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρΐου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


••Οδηγίες για,δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τι μές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Αηό 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

- » 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

■) 

» 

» 

» 

Α.Ε. &Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο- 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» ' 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕβΝΙΚΟ ΤΥΠΟΓΡΑΦΕΙΟ 

















